Richard Hathwaye

Richard Hathwaye (aktiv i tiden 1597–22. april 1603) var en engelsk dramatiker. Svært lite er kjent om Hathwayes liv. Det er ingen bevis for at han var i slekt med en av samme navn, Richard Hathaway som var far til Anne Hathaway, hustru av William Shakespeare. Etter 1603 finnes det ingen flere spor etter Hathwaye.
Informasjon om Hathwayes karriere som dramatiker er avledet hovedsakelig fra papirene til Philip Henslowe. Hathwaye skrev 18 skuespill for Henslowe som ble satt opp av skuespillertroppen Admiral's Men og Worcester's Men på Rose Theater, både som forfatter alene og i samarbeid med andre som også skrev for Henslowe. Det første av disse, King Arthur (1597), er det eneste skuespill hvor han alene er kreditert for. Han hadde sannsynligvis skrevet et tid for scenen allerede ettersom Francis Meres viser til ham som om han var en veteran som dramatiker i 1598, og inkluderte ham blant de som «best for komedie». 
Hathwaye skrev også rosende vers for John Bodenhams Belvidere, or the Garden of the Muses, som ble utgitt i 1600.
Bortsett fra hans vers i Belvedere er alle arbeider fra Hathwaye gått tapt, unntatt for den første delen av samarbeidet Sir John Oldcastle, bestilt som motskrift til den negative beskrivelsen av tittelfiguren i den opprinnelige versjonen William Shakespeares dramaer Henrik IV (Del 1) og Henrik IV (Del 2). Protester fra slektningene til den historiske John Oldcastle, en protestantisk martyr, synes å ha vært ansvarlig for både skrivingen av det korrigerende stykket om Oldcastle, og endringen av figuren «Oldcastle» til figuren «John Falstaff» i de senere versjonene av Shakespeares dramaer Henrik IV.
Titlene på de stykkene som ble skrevet av Hathwaye, enten alene eller i samarbeid med andre, er:
For Admiral's Men, 1598-1602:

King Arthur, april 1598 (1597). Ikke trykket.
Valentine and Orson, med Anthony Munday, juli 1598. Ikke trykket.
Sir John Oldcastle, Del I, med Michael Drayton, Anthony Munday og Robert Wilson, oktober-desember 1599. Utgaver utgitt i 1600 og 1619.
Sir John Oldcastle, Del II, med Michael Drayton, Anthony Munday og Robert Wilson, oktober-desember 1599. Ikke trykket.
Owen Tudor, med Michael Drayton, Anthony Munday, og Robert Wilson, januar 1600. Ikke trykket; muligens ikke ferdiggjort.
Fair Constance of Rome, Del I, med Thomas Dekker, Michael Drayton, Anthony Munday, og Robert Wilson, juni 1600. Ikke trykket.
Fair Constance of Rome, Del II, med Thomas Dekker, Michael Drayton, Anthony Munday, og Robert Wilson, juni 1600. Ikke trykket; muligens ikke ferdigstilt.
Hannibal and Scipio, med William Rankins, januar 1601. Ikke trykket.
Scogan and Skelton, med William Rankins, januar-mars 1601. Ikke trykket.
The Conquest of Spain by John of Gaunt, med William Rankins, mars-april 1601. Ikke gjort ferdig, i det minste for Henslowe, da manuskriptet ble gitt tilbake til Hathwaye.
The Six Clothiers, Del I, med William Haughton og Wentworth Smith, oktober-november 1601. Ikke trykket.
The Six Clothiers, Del II, med William Haughton og Wentworth Smith, oktober-november 1601. Ikke trykket, muligens ikke ferdigstilt.
Too Good to be True, med Henry Chettle og Wentworth Smith, november 1601-januar 1602. Ikke trykket.
Merry as May Be, med John Day og Wentworth Smith, november 1602. Ikke trykket.For Worcester's Men, 1602-1603:

The Black Dog of Newgate, Del I, med John Day, Wentworth Smith, og en anonym «annen poet», november 1602-februar 1603. Ikke trykket.
The Black Dog of Newgate, Del II, med John Day, Wentworth Smith, og en anonym «annen poet», november 1602-februar 1603.
The Unfortunate General, med John Day, Wentworth Smith, og en tredje forfatter, januar 1603. Ikke trykket.For Admiral's Men, 1603:

The Boss of Billingsgate, med John Day og en eller flere andre, mars 1603. Ikke trykket.


== Referanser ==


== Litteratur ==
Cerasano, S. P. (2004): «Hathway, Richard (fl. 1598–1603)» i Oxford Dictionary of National Biography, Oxford: Oxford University Press.
Chambers, E. K. (1923): The Elizabethan Stage. Four Volumes. Oxford: Clarendon Press.